Извор Житолюб. г. Лакатник. м.Житолюб-Темната дупка.

Врачански пещерен район №203. Лакатнишки пещерен подрайон. № 5801.

Районен № 203 805. Дължина (86 м), денивелация (5.50 м), (-3 м), (+ 2.50 м).

             Местонахождение и достъп: 

             Изворната пещера Житолюб отстои на 1 км северно от гара Лакатник в местността Темната дупка (Ресторант Пещерата). Той се разкрива на левия географски бряг на река Искър на около 10 метра над главното шосе в основата на така наречените Осиковски-Милановски (в днешно време Лакатнишки скали). Територялно пещерата се намира в Кознишкия дял на Западна стара планина. Според  районирането на  карста (по В. Попов) попада във Врачански пещерен район № 203. Лакатнишки пещерен подрайон.     
             Изходен пункт може да е гара Лакатник от която се върви в северна посока. Минава се пограй малката автогара при ЖП прелеза и се слиза по пътя водещ до втория въжен мост над Искъра. Излиза се на главното шосе от София за Мездра и се тръгва в посока Мездра. Върви се около стотина метря е в ляво от шосето се забелязват бликащите води от извора. За изходен пункт може и да се използва парркинга при ресторанта „Пещерата”. Самия извор се намира над самия ресторант в дясно от пътеката водеща към Темната дупка и Алпийска поляна. За да се достигне до входа има изкачване на не висок стъполовиден участък.  
             Описание:
             Пещерата е доказана част от водната система на Темната дупка, но и Зиданка се води отделна пещера и нямат практическа връзка - не е извършено фактическото им съединяване. Входа и е с издължена-почти триъгълна форма и размери; височина 11 м и ширина 7 м. Той е с югоизточно-източно изложение. От него в северозападна посока се изкачва стъпаловиден участък и се достига до бент от който изтичат водите на извора и тръгват тръби за битово и промишлено водоснабдяване. При бента се намира и същинския вход на изворната пещера с размери; височина 3.80 м и 3.30 м. В пещерата се влиза по сравнително широка площадка разположена от ляво. Останалата част на езерото е залято от езеро с дълбочина до два метра. Преминава се около 10 метра и се излиза в по-обширна част с блокаж. Пак се преминава по лявата страна, като се прави траверс по образования. Останалата част на малката заличка е заета от езеро което преминава в сифон. За да се продължи напред след траверса следва изкачване по натек и се попада в друга сравнително ниска зала с множество синтрови езерца и панички по пода. Слиза се по каменни блокове и се попада на ново езеро. От тук до сифона при ниски води може да се преминат още 10 метра и се достига до сифон. Дължината на сифона се оказва 38 м, а дълбочината -3 м с две малки въздушни кубета в него. Формата му е крушовидна, като ширината е около 1-1.5 м. Водата е бистра с видимост 3 м. Скалата се оказва абсолютно чиста, поради което сифона не се мъти. В края си е блокиран от камък с височина 2м и в дясно от него от два по-малки. В средата между тях има тесен отвор, през които може да бъде направен опит за преминаване с една малка бутилка. Изворната пещера Житолюб е постоянно водна. Проникване във вътрешността може да се осъщесвява само при ниски води през есенно зимния период на годината. Дебита на извора е  80-1200 л/сек. Дължината на пещерата заедно със сифона е 86 м при денивелация от 5.50 м, -3 м, + 2.50 м.
             История на проучването:
             Пещерата извор е известна от незапомнени времена. На 18-19.10.2008 г клубовете "Студенец" Плевен и "София" правят проникване за картиране подводната галерия и да се прецени дали е възможно блокажа в края да бъде разчистен. Известно е, че преди доста години сифона е гмуркан и в края си е блокиран от голям камък. На 19.10.2008 г Орлин Колов-Фори разпъва маркировъчно въженце. Картата на проходимата част без водолазна екипировка е картирана на 02.10.2010 г от екип в състав; К. Стоичков, Б. Сотиров ПК „Хеликтит” София, Д. Попова и А. Генков- ПК „Черни връх” София.
